कॉन्सर्ट में बिगड़ी थी तबीयत, फिर भी करते रहे परफॉर्म, देर रात आया हार्ट अटैक
Bollywood Singer KK 1st Death Anniversary - आज केके की पहली डेथ एनिवर्सरी है। पिछले साल 31 मई को कोलकाता में हार्ट अटैक की वजह से केके की मौत हुई थी। कॉन्सर्ट के बाद केके होटल में रुके थे, जहां उन्हें हार्ट अटैक आया। उन्हें कोलकाता के CMRI हॉस्पिटल में इलाज के लिए ले जाया गया
आज केके की पहली डेथ एनिवर्सरी है। पिछले साल 31 मई को कोलकाता में हार्ट अटैक की वजह से केके की मौत हुई थी। कॉन्सर्ट के बाद केके होटल में रुके थे, जहां उन्हें हार्ट अटैक आया। उन्हें कोलकाता के CMRI हॉस्पिटल में इलाज के लिए ले जाया गया।
हॉस्पिटल में डॉक्टरों ने उन्हें मृत घोषित कर दिया। कॉन्सर्ट के दौरान ही केके की तबीयत बिगड़ने लगी थी। उनकी मौत के बाद सोशल मीडिया पर कॉन्सर्ट से जुड़े वीडियोज सामने आए थे।
कॉन्सर्ट के दौरान बिगड़ी थी तबियत 
वीडियो में केके परफॉरमेंस के बीच बार-बार रूमाल से अपना चेहरा पोंछ रहे थे। उन्होंने दो बार एसी चेक करने के लिए कहा था। कॉन्सर्ट के बाद देर रात उन्हें होटल में हार्ट अटैक आया।
सोशल मीडिया पर कई लोगों ने केके की तबीयत बिगड़ने के लिए कोलकाता के नजरुल मंच ऑडिटोरियम को जिम्मेदार ठहराया। स्टेडियम की सेटिंग कैपेसिटी 2400 लोगों की थी। लेकिन, स्टेडियम में इससे कहीं ज्यादा भीड़ थी।
फैंस बोले- आप हमारे दिलों में हमेशा रहेंगे 
आज केके की डेथ एनिवर्सरी पर सोशल मीडिया पर फैंस उनके गानों को फिर याद कर रहे हैं। एक यूजर ने लिखा- जितनी बार भी मैं केके का गाना सुनता हूं, उतनी बार मुझे इस बात का दुख होता है कि अब वो हमारे बीच नहीं है। एक यूजर ने लिखा- आप काफी जल्दी चले गए केके। मेरे दिल में आप अब भी जिंदा हैं और हमेशा रहेंगे।
वहीं, एक यूजर ने लिखा- अगर मुझे केके के साथ कभी किसी ट्रेन में बैठने का मौका मिलता तो मैं शायद उन्हें देखकर पहचान नहीं पाता। लेकिन, उनकी आवाज में ऐसा जादू है कि उनकी आवाज सुनकर ट्रेन का पूरा कोच उन्हें पहचान सकता था।
1996 में फिल्म माचिस के लिए पहली बार गाया था गाना 
केके ने 1996 में फिल्म माचिस का छोड़ आए हम गाने के कुछ पार्ट में अपनी आवाज दी थी। उन्होंने हम दिल दे चुके सनम में ‘तड़प-तड़प के इस दिल’ से गाना गाया था।
इसके बाद उन्होंने हिंदी, तमिल, तेलुगु, कन्नड़, मलयालम, मराठी, ओड़िया, बंगाली, असामी और गुजराती में कई गाने गाए। उन्होंने शाका लाका बूम-बूम, जस्ट मोहब्बत, कुछ झुकी सी पलकें जैसे टीवी सीरियल्स के गाने भी गाए हैं।
केके के सुपरहिट गाने 
